Rijeka, 14. siječnja 2021.g.

**NAJAVA DOGAĐANJA I POZIV ZA MEDIJE**

**OTVARA SE IZLOŽBA MEMORABILIJA**

**„OVO JE RIJEKA - STOTINU USPOMENA, JEDNA PRIČA“ U EXPORTU NA DELTI**

**U petak, 15. siječnja 2021.g. od 15.00 sati u Exportu na Delti bit će postavljena izložba „Ovo je Rijeka – stotinu uspomena, jedna priča“, koja predstavlja predmete vezane uz nogometni klub Rijeka iz privatnih kolekcija Zvonimira Krpana i Mišela Budimilića.**

Radi se o **dresovima, zastavicama, medaljama, peharima, loptama i ostalim memorabilijama koje će biti prikazane na ovoj atraktivnoj izložbi za sve generacije, u sklopu programa Rijeke 2020 - Europske prijestolnice kulture.  
Izloženi predmeti popraćeni su tekstovima, izvornim fotografijama i novinskim člancima te audio-vizualnim snimkama i projekcijama pojedinih utakmica, navijačke atmosfere i pjesama**.

**Izložbu „Ovo je Rijeka – stotinu uspomena, jedna priča“ moguće je razgledati u radno vrijeme Exporta: četvrtkom i petkom od 15.00 do 20.00 sati te subotom i nedjeljom između 11.00 i 20.00 sati.**

**Pojedinačna cijena ulaznice za izložbu je 30 kuna.** **Ulaz je slobodan** za djecu do 7 godina te nezaposlene i umirovljenike, uz predočenje važećih dokumenata. Djeca i mladi do 18 godina te studenti, uz predočenje važećih dokumenata, ostvaruju **popust od 50%** na pojedinačnu ulaznicu.

**Podsjećamo, ove se subote i nedjelje, 16. i 17. siječnja 2021.g., oba dana u 11.30 i u 16.00 sati organiziraju i prve vođene ture izložbom od strane samih kolekcionara.**

**S obzirom na sve važeće mjere za sprječavanje zaraze bolešću COVID-19 broj posjetitelja koji istovremeno mogu biti na vodstvu je ograničen, stoga su obavezne prethodne prijave na e-mail adresu** [**zvonimirkrpan@yahoo.com**](mailto:zvonimirkrpan@yahoo.com)**.**

**Izložba se organizira** **uz poštivanje svih važećih epidemiloških mjera i preporuka. Posjetitelji se pozivaju na pojačanu osobnu higijenu, fizičku udaljenost te ispravno nošenje zaštitnih maski za lice. Ne preporučuje se dolazak osobama starije životne dobi ili oboljelima od kroničnih bolesti.**

**Informacija za predstavnike medija**

**Protokolarno otvorenje izložbe za predstavnike medija i uzvanike, zbog poštivanja svih mjera za sprečavanje zaraze bolešću COVID-19, bit će upriličeno u petak 15. siječnja 2021.g. u 11.00 sati**.   
Na otvorenju će se okupljenima obratiti zamjenik gradonačelnika Grada Rijeke **Marko Filipović**, direktorica RIJEKE 2020 **Irena Kregar Šegota**, kustosica izložbe **Sabrina Žigo** te kolekcionari **Mišel Budimilić** i **Zvonimir Krpan.**

Nakon otvorenja, predstavnicima medija i uzvanicima bit će omogućeno razgledavanje izložbe uz vodstvo kolekcionara.

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42